b'\n_START_ARTICLE_\nMandarinski kineski jezik\n_START_PARAGRAPH_\nMandarinski jezik (pojedn. kineski: \xe5\x8c\x97\xe6\x96\xb9\xe8\xa9\xb1, trad. kineski: \xe5\x8c\x97\xe6\x96\xb9\xe8\xaf\x9d, pinyin: B\xc4\x9bif\xc4\x81nghu\xc3\xa0, hrv. sjeverni govor, sjeverni dijalekt) je jezik iz jezi\xc4\x8dne porodice kineskih jezika. Ima 845.456.760 govornika od \xc4\x8dega 840.000.000 u Kini (popis 2000.); 4.320.000 na Tajvanu (1993.); 460.000 (1982.) u Indoneziji; 201.000 Singapuru (1985.); 35,000 u Mongoliji (Johnstone 1993.); 10.600 u Bruneju (2006.); 5.880 u Tajlandu (1984.); 550 Filipinima od 53.273 etni\xc4\x8dkih (popis 1990.)._NEWLINE_Mandarinski ima nekoliko dijalekata, to su: huabei guanhua (sjevernomandarinski), xibei guanhua (sjeverozapadni mandarinski), xinan guanhua (jugozapadni mandarinski), jinghuai guanhua (jiangxia guanhua)._NEWLINE_Mandarinski je nacionalni jezik Kine i slu\xc5\xbebeni jezik koji se u\xc4\x8di u svim \xc5\xa1kolama Kine i Tajvana. Pi\xc5\xa1e se hanskim i fonetskim bopomofo (zhuyin fuhao) pismom\n_START_SECTION_\nPotvrda o znanju\n_START_PARAGRAPH_\nPostoje dva standardizirana ispita op\xc4\x87eg znanja mandarinskog jezika za neizvorne govornike. Prvi je Ispit znanja kineskog jezika ili skra\xc4\x87eno HSK (prema H\xc3\xa0ny\xc7\x94 Shu\xc7\x90p\xc3\xadng K\xc7\x8eosh\xc3\xac). Njega sastavlja i polaganje sprovodi agencija Hanban Ministarstva obrazovanja NR Kine. Drugi je Ispit kineskog kao stranog jezika ili skra\xc4\x87eno TOCFL (prema Test of Chinese as Foreign Language). Njega sastavlja i polaganje sprovodi posebno Vije\xc4\x87e pod ingerencijom Ministarstva obrazovanja Tajvana._NEWLINE_U Hrvatskoj se mo\xc5\xbee polo\xc5\xbeiti HSK i to na Konfucijevom institutu, posebnom sveu\xc4\x8dili\xc5\xa1nom odjelu Sveu\xc4\x8dili\xc5\xa1ta u Zagrebu.'